Pavol Martuliak

Pavol Martuliak (* 18. február 1939, Dolný Tisovník) je slovenský vysokoškolský pedagóg a historik.

Životopis 
Narodil sa v Dolnom Tisovníku (dnes súčasť obce Horný Tisovník) v okrese Detva, ako 4. dieťa živnostnícko-maloroľníckej rodine. Otec sa volal Ján, matka Anna, rod. Backová. Prvých päť ročníkov základnej školy navštevoval v rodnej obci, 6.8. ročník v Hornom Tisovníku. 9. ročník ukončil na SŠ vo Zvolenskej Slatine. Stredoškolské štúdium absolvoval na Jedenásťročnej strednej škole v Lučenci.

V roku 1958 s vyznamenaním ukončil štúdium na Vyššej pedagogickej škole v Banskej Bystrici, kombinácia dejepis – zemepis a získal vysokoškolskú kvalifikáciu „promovaný pedagóg pre 6.8. postupný ročník“. Do roku 1960 pôsobil na základe umiestenky ako učiteľ na Osemročnej strednej škole vo Veľkom Krtíši, do roku 1963 ako učiteľ a vychovávateľ v ŠD na Strednej poľnohospodárskej technickej škole v Modrom Kameni.

V rokoch 19591962 študoval popri zamestnaní na Vysokej škole pedagogickej v Bratislave (kombinácia dejepis – zemepis). Po reorganizácii štúdia a zrušení tejto VŠ začiatkom 60. rokov sa zemepis vyučoval na Geologicko-geografickej fakulte UK, spoločensko-vedné predmety, vrátane dejepisu, na Filozofickej fakulte Univerzity Komenského. Tu bol Pavol Martuliak promovaný a bol mu udelený titul „promovaný historik, učiteľ dejepisu a zemepisu pre stredné školy“.

Do roku 1967 pôsobil ako stredoškolský profesor a zástupca riaditeľa na Strednej všeobecnovzdelávacej škole v Bytči. Od roku 1967 pôsobil na Pedagogickej fakulte v Banskej Bystrici ako odborný asistent, od 1. apríla 1980 ako docent. 1. júla 1992 sa fakulta stala súčasťou Univerzity Mateja Bela. V roku 1970 obhájil rigoróznu prácu a získal akademický titul PhDr. na Filozofickej fakulte Univerzity Komenského v Bratislave. Koncom roka 1976 na základe obhajoby dizertačnej práce na Univerzite Komenského v Bratislave získal vedeckú hodnosť kandidát vied (CSc.). Na základe úspešnej habilitácie 20. decembra 1978 na Univerzite Komenského v Bratislave bol 1. apríla 1980 menovaný za docenta v odbore Československé dejiny. V rokoch 19821989 pôsobil ako prodekan pre rozvoj na Pedagogickej fakulte v Banskej Bystrici.

Po vzniku Univerzity Mateja Bela pôsobil od 1. júla 1992 ako docent Katedry histórie Fakulty humanitných a prírodných vied, po rozčlenení fakulty na dve časti (1. marca 1995) Fakulty humanitných vied, od roku 1999 ako profesor dnešnej Filozofickej fakulty UMB v Banskej Bystrici. Za profesora pre odbor história bol vymenovaný prezidentom SR dňa 30. septembra 1999 na základe úspešnej inaugurácie na Fakulte humanitných vied UMB v Banskej Bystrici.

31. januára 2004 odišiel do dôchodku, naďalej však až do 31. augusta 2007 pôsobil ako profesor na Katedre histórie Fakulty humanitných vied UMB na riadny, do 31. augusta 2010 na 1/3 úväzok. Od 1. septembra 2005 do 31. januára 2011 pracoval na čiastočný úväzok v Ústave vedy a výskumu UMB. Po ukončení tohto čiastočného úväzku 31. januára 2011 nastúpil definitívny odchod do dôchodku.

Ocenenia 
 1989 – čestný titul Vzorný učiteľ – udelený Ministerstvom školstva SSR za príkladné plnenie úloh vo výchovnej a vzdelávacej práci.
 2000 – cena rektora Univerzity Mateja Bela v Banskej Bystrici v oblasti vedy výskumu a umenia za rok 1999, za cyklus 6 učebníc dejepisu pre stredné odborné školy a stredné odborné učilištia.
 2002 – prémia Literárneho fondu za vedeckú a odbornú literatúru za rok 2001 v kategórii spoločenských vied; cena rektora Univerzity Mateja Bela v Banskej Bystrici v oblasti vedecko-pedagogickej a v oblasti umenia za rok 2001 a za knižnú publikáciu Banská Bystrica v znamení kalicha; cena dekanky Fakulty humanitných vied UMB v B. Bystrici za rok 2001 v oblasti vedy, výskumu a umenia.
 2004 – čestná medaila SZPB (cena udelená Ústrednou radou Slovenského zväzu protifašistických bojovníkov); strieborná medaila Univerzity Mateja Bela v Banskej Bystrici, udelená pri príležitosti 50. výročia učiteľského vzdelávania v B. Bystrici, za príspevok ku skvalitneniu vedeckovýskumnej a výchovno-vzdelávacej činnosti na Fakulte humanitných vied.
 2005 – pamätný list mesta Banská Bystrica pri príležitosti vydania knižnej publikácie Banská Bystrica kolíska vzdelanosti (750 rokov banskobystrického školstva).
 2007 – cena rektorky UMB v Banskej Bystrici v oblasti vedecko-pedagogickej, v kategórii Spoločenské vedy a teológia za vedeckú monografiu Banská Bystrica kolíska vzdelanosti.
 2009 – cena primátora mesta Banská Bystrica za rok 2009 za osobitné zásluhy a dobré meno mesta Banská Bystrica.
 2010 – čestný titul profesor emeritus Univerzity Mateja Bela v Banskej Bystrici za významný prínos v oblasti vedy a vzdelávania, na základe rozhodnutia Ved. rady UMB udelený rektorkou.
 2012 – ďakovný list rektorky UMB v Banskej Bystrici za dlhoročný a trvalý prínos k rozvoju Univerzity tretieho veku UMB v Banskej Bystrici.
 2013 – cena rektorky UMB za celoživotný prínos k rozvoju Fakulty humanitných vied UMB a jej predchodkýň, študijného odboru história a výskumu v regióne Stredoslovenského kraja.
 2014 – bronzová medaila Stredoslovenského múzea v Banskej Bystrici a pamätný list pri príležitosti jeho 75. narodenín.

Členstvá vo vedeckých spoločnostiach 
 1961 – doteraz: Člen Slovenskej historickej spoločnosti pri Historickom ústave Slovenskej akadémie vied (SHS pri HÚ SAV), do roku 1992 člen výboru sekcie agrárnych dejín pri HÚ SAV.
 1985 – 1992: člen Československej historickej spoločnosti pri Historickom ústave Československej akadémie vied, člen Sekcie agrárnych dejín.
 1982 – 1989: člen Vedeckej rady Pedagogickej fakulty v Banskej Bystrici.
 1999 – 2005: člen grantovej komisie MŠ SR a HÚ SAV, VEGA č. 14 – Historické vedy.
 1999 – 2006: člen a predseda inauguračných a habil. vymenúvacích komisií na FHV UMB, na UK v Bratislave a na Univerzite v Olomouci (Česko).
 2001 – 2007: člen Vedeckej rady Fakulty humanitných vied Univerzity Mateja Bela v Banskej Bystrici.
 2007 – 2009: čestný člen Vedeckej rady Fakulty humanitných vied Univerzity Mateja Bela v B. Bystrici.
 2006 – 2011: člen Vedeckej rady Ústavu vedy a výskumu UMB v Banskej Bystrici.
 2013 – 2014: člen Vedeckej rady Stredoslovenského múzea v Banskej Bystrici.

Dielo

Vedecké monografie vydané knižne 
 Vývoj poľnohospodárstva na Slovensku v dvadsiatych  rokoch. In: Bibliografia článkov zo slov. nov. a čas 1918-1945, Poľn. na  Slovensku. Úvod. hist. štúdia. Martin. MS. 1982, s. 37-131 (viaz.).
 Stopäťdesiat rokov slovenského družstevníctva. Nitra. Agroinštitút. 1995. 231 strán. V angl. mutácii 150 Years of Slovak Co-operatives 1845 - 1995. Nitra. Agroinštitút 1995. 158 strán.
 Evanjelické školstvo v Banskej Bystrici do roku 1918, In: Július Alberty, Pavol Martuliak.: Banská Bystrica v znamení kalicha. Banská Bystrica 2001. 188 s., vl. 117 – 185 (viaz).
 Banská Bystrica ako významné centrum vzdelávania od stredoveku po súčasnosť. Banská Bystrica 1999. 57 s.
 Banská Bystrica kolíska vzdelanosti. Banská Bystrica. TRIAN 2005. 316 strán (viaz).
 Cez Tisovník vybíjaný chodník.... Horný a Dolný Tisovník v minulosti a súčasnosti. Banská Bystrica. TRIAN. 2006. 216 strán, (viaz).
 História slovenského poľnohospodárstva ; Nitra, 2010. – 118 s. (viaz.).
 Dvadsaťročná Univerzita Mateja Bela v Banskej Bystrici. Spoluautor a zostavovateľ diela. Banská Bystrica : Trian, 2012. – 240 s.
 Autor a spoluautor viacerých vysokoškolských i stredoškolských učebníc a učebných textov z oblasti histórie Slovenska
 Autor viac ako 80 vedeckých historických štúdií, publikovaných v zahraničných i domácich kolektívnych monografiách, časopisoch, zborníkoch a na internete, takmer 50 recenzií, lektorských prác a bibliografií, viac ako sto odborných statí, článkov v periodickej tlači, a tiež množstvo rozhlasových relácií.

Zdroje 
Kto bol kto v Banskej Bystrici v roku 2001
Who is Who v Slovenskej republike, 3. vydanie, 2006, s. 871
Pavol Martuliak bibliografický portrét, Banská Bystrica, 2014, 109 s.

Externé odkazy 
 

Slovenskí stredoškolskí pedagógovia
Slovenskí vysokoškolskí pedagógovia
Slovenskí historici
Osobnosti z Horného Tisovníka